

LĒMUMS

Ādažos, Ādažu novadā

2025. gada 24. aprīlī **Nr. 171**

**Par lokālplānojuma kā grozījumu Ādažu novada teritorijas plānojumam teritorijai starp Gaujas ielu, Lauku ielu, Druvas ielu un Vējupi nodošanu publiskajai apspriešanai**

Izpildot Ādažu novada pašvaldības domes 29.01.2019. lēmumu Nr. 18 “Par lokālplānojuma projekta izstrādes uzsākšanu teritorijai starp Gaujas ielu, Lauku ielu, Druvas ielu un Vējupi” (turpmāk – Lokālplānojums), pašvaldības dome izskatīja 16.04.2025. Lokālplānojuma 3. redakciju ar mērķi nodot to publiskajai apspriešanai un institūciju atzinumu saņemšanai.

Izvērtējot iesniegto Lokālplānojuma projektu un ar to saistītos apstākļus, tika konstatēts:

1. Lokālplānojuma izstrāde tika uzsākta saskaņā ar Ādažu novada pašvaldības domes 29.01.2019. lēmumu Nr. 18 “Par lokālplānojuma projekta izstrādes uzsākšanu teritorijai starp Gaujas ielu, Lauku ielu, Druvas ielu un Vējupi”.
2. 25.04.2022. ar Ādažu novada pašvaldības lēmumu Nr.180 “Par lokālaplānojuma teritorijai starp Gaujas ielu, Lauku ielu, Druvas ielu un Vējupi nodošanu publiskajai apspriešanai” Lokālplānojuma 1.redakcija tika nodota publiskajai apspriešanai; pēc saņemtajiem publiskās apspriešanas rezultātiem 22.03.2023 tika pieņemt lēmums Nr. 96 “Par lokālplānojuma “Lokālplānojums teritorijai starp Gaujas ielu, Lauku ielu, Druvas ielu un Vējupi” 1.redakcijas pilnveidošanu”.
3. Pilnveidotā Lokālplānojuma 2. redakcija 28.09.2023 ar lēmumu Nr. 35 “Par lokālplānojuma teritorijai starp Gaujas ielu, Lauku ielu, Druvas ielu un Vējupi nodošanu publiskajai apspriešanai” tika nodota publiskajai apspriešanai; 28.03.2024. ar lēmumu Nr. 84 “Par lokālplānojuma, ar kuru groza Ādažu novada teritorijas plānojumu teritorijai starp Gaujas ielu, Lauku ielu, Druvas ielu un Vējupi Ādažos, Ādažu novadā, apstiprināšanu” tika apstiprināts Lokāplānojums un apstiprināti saistošie noteikumi Nr. 13/2024 “Lokālplānojuma, ar kuru groza Ādažu novada teritorijas plānojumu teritorijai starp Gaujas ielu, Lauku ielu, Druvas ielu un Vējupi Ādažos, Ādažu novadā, grafiskā daļa un teritorijas izmantošanas un apbūves noteikumi”.
4. Saskaņā ar Teritorijas attīstības plānošanas likuma (turpmāk – TAPL) 25. panta 4. daļu, saistošie noteikumi nav īstenojami tikmēr, kamēr nav pabeigts TAPL 27. panta trešajā daļā minētais atbildīgās ministrijas Lokālplānojuma izvērtējums.
5. Vides aizsardzības un reģionālās attīstības ministrija savā 10.06.2024. vēstulē Nr. 15-2/3721 (reģ. Nr. ĀNP/1-11-1/24/3150) norādīja, ka, izskatot Lokālplānojuma saistošos noteikumus, pirmšķietami tika konstatētas neatbilstības normatīvo aktu prasībām, t.sk., tiek dublētas atsevišķas citos spēkā esošajos normatīvajos aktos noteiktās prasības, kā arī tiek noteiktas prasības, kurām nav dots deleģējums augstāka līmeņa normatīvajos aktos.
6. Ādažu novada pašvaldības dome 27.06.2024. pieņēma lēmumu Nr. 265 “Par Ādažu novada pašvaldības domes 2024. gada 28. marta saistošo noteikumu Nr. 13/2024 “Lokālplānojuma, ar kuru groza Ādažu novada teritorijas plānojumu teritorijai starp Gaujas ielu, Lauku ielu, Druvas ielu un Vējupi Ādažos, Ādažu novadā, grafiskās daļa un teritorijas izmantošanas un apbūves noteikumi” atcelšanu un Lokālplānojuma redakcijas pilnveidošanu”.
7. Lokālplānojuma 3. redakcijā veikti papildinājumi un precizējumi, kuru pamatojums norādīts Lokālplānojuma izstrādes vadītājas 02.03.2025. ziņojumā. Saskaņā ar šo ziņojumu Lokālplānojuma projekts atbilst Ādažu novada ilgstspējīgas attīstības stratēģijai 2013. – 2037.gadam, un darba uzdevumam Lokālplānojuma izstrādāšanai.
8. Pašvaldību likuma 4.panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
9. Teritorijas attīstības plānošanas likuma 12. panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
10. Ministru kabineta 14.10.2014. noteikumu Nr. 628 „Noteikumi par pašvaldību teritorijas attīstības plānošanas dokumentiem” 82. punkts noteic, ka pašvaldība pieņem lēmumu par teritorijas plānojuma vai lokālplānojuma redakcijas nodošanu publiskajai apspriešanai un institūciju atzinumu saņemšanai. Publiskās apspriešanas termiņu nosaka ne īsāku par četrām nedēļām.

Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Teritorijas attīstības plānošanas likuma 12. panta pirmo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 82. punktu, kā arī ņemot vērā Lokālplānojuma izstrādes vadītāja 02.03.2025. ziņojumu, un to, ka jautājums tika izskatīts un atbalstīts Finanšu komitejā 16.04.2025., Ādažu novada pašvaldība

**NOLEMJ:**

1. Nodot publiskajai apspriešanai un institūciju atzinumu saņemšanai Lokālplānojuma teritorijai starp Gaujas ielu, Lauku ielu, Druvas ielu un Vējupi Ādažos, Ādažu novadā 3. redakciju.
2. Publiskās apspriešanas termiņu noteikt četras nedēļas.
3. Noteikt, ka Lokālplānojuma publiskās apspriešanas termiņš sākas ne agrāk kā piecas darbadienas pēc publicēšanas Teritorijas attīstības plānošanas informācijas sistēmā (turpmāk – TAPIS).
4. Lokālplānojuma izstrādes vadītājai Ivetai GRĪVIŅAI -DILĀNEI:

4.1. organizēt Lokālplānojuma publisko apspriešanu;

4.2. ievietot šo lēmumu un paziņojumu par Lokālplānojuma publisko apspriešanu un publiskās apspriešanas sanāksmi TAPIS;

4.3. Paziņot darba uzdevumā minētajām institūcijām par sagatavoto Lokālplānojuma redakciju un nepieciešamību sniegt to atzinumu.

1. Paziņojumu par Lokālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu Novada Vēstis”.
2. Par lēmuma izpildes kontroli atbild pašvaldības izpilddirektora vietniece.

Pielikumā:

1. Lokālplānojuma paskaidrojuma raksts uz 37 lp.

2. Teritorijas izmantošanas un apbūves noteikumi uz 40 lp.

3. Lokālplānojuma grafiskā daļa uz 2 lp.

4. Lokālplānojuma 1.pielikums “Transporta infrastruktūras scenāriji” uz 5 lp.

5. Lokālplānojuma 2.pielikums “Sarkano līniju izmaiņas lokālplānojuma teritorijā” uz 9 lp.

6. Lokālplānojuma izstrādes vadītāja ziņojums ar pielikumu uz 2 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU